Penampilan Kim Min-gwi Dalam Drama ‘Nevertheless’ Disunting Susulan Skandal Curang
Penampilan pelakon Korea Selatan Kim Min-gwi dalam siri JTBC yang sedang berlangsung, Nevertheless akan dipotong berikutan skandal curangnya baru-baru ini. Menurut Korea JoongAng Daily, seorang wakil dari siri drama itu mengatakan bahawa peranan dan penampilan Kim dalam siri Nevertheless akan dikurangkan. Rancangan itu setakat ini telah menyiarkan enam episodnya, dengan yang episod ketujuh akan ditayangkan pada hari Sabtu ini (31 Julai). “[Kami] akan mengurangkan peranan pelakon itu bermula dari episod minggu ini, yang akan ditayangkan pada 31 Julai. Kami juga akan berusaha menyunting penampilannya dari episod yang sudah dirakamkan sebanyak mungkin,” kata jurucakap itu. “[Kami] akan mengurangkan peranan pelakon itu bermula dari episod minggu ini, yang akan ditayangkan pada 31 Julai. Kami juga akan berusaha menyunting penampilannya dari episod yang sudah dirakamkan sebanyak mungkin,” Awal bulan ini, seorang wanita yang mengaku sebagai bekas kekasih Kim telah menuduh pelakon itu berlaku curang terhadapnya dalam tempoh 6 tahun hubungan mereka. Dia juga menuduh bahawa Kim telah melanggar sekatan COVID-19 untuk “berjumpa dengan wanita lain”, menurut Korea JoongAng Daily. Kim mengakui kesilapannya melalui catatan tulisan tangan yang dikongsikannya di laman Instagram, dengan mengatakan bahawa dia “menyedari kesilapannya”. Agensinya Big Picture Entertainment telah mengeluarkan kenyataan yang mengatakan Kim “mengakui bahawa dia telah melakukan kesilapan dalam hal-hal mengenai kehidupan peribadinya”, tetapi menafikan melanggar sekatan COVID-19. 